חופשה רבע שנתית
לצאת מן השער לפני הזריחה; לומר לש"ג יבוא גם תורך; לפסוע בדרך בקצב מחול; בבוקר כזה אזרחי וכחול; לבדוק אם בקיטבג דבר לא נפל; ואז לרכבת בכביש האספלט; לרוץ לתרגול ריצת בוקר פרטית; זה מה שנקרא אצלי רבע שנתית; לצאת מן השער לפני הזריחה...; לנסוע שעות בין שדות ובין ים; לתת לקונדקטור חיוך מסוים; לשתות בקיוסק הראשון כוס תסס; ולא לאבד בטעות את הפס; לראות איך שאמא יוצאת מגדרה; לשכוח כליל את קולות הסדרה; לזלול לא במסטינג עוגה משפחתית; זה מה שנקרא אצלי רבע שנתית; לנסוע שעות בין שדות ובין ים...; לשרוק לך בערב בשתי אצבעות; וכל השכנים שיבואו לראות; ללכת לסרט יחידו יד ביד; ולא לראות מה מתרחש על הבד; לתת לך בחוץ לטיפה חביבה; בגב במותן וגם בסביבה; לדעת שיש לך גזרה פצצתית; זה מה שנקרא אצלי רבע שנתית; לשרוק לך בערב בשתי אצבעות...; לנשוק לך לבסוף נשיקה חרישית; לראות איך עלית לקומה השלישית; לשמוע צלצול מפתחות בדלתך; ושוב חודשים לא לזכות לראותך; ושוב הכומתה רטובה מן הטל; ושוב אין טרמפים בכביש הנפתל; ומי שעומד מהרהר ומרטיט; אח זהו גמרנו עוד רבע שנתית; 